Christian Streich

Christian Streich (s. 11. kesäkuuta 1965) on saksalainen jalkapallovalmentaja ja entinen keskikenttäpelaaja. Joulukuusta 2011 lähtien hän on toiminut SC Freiburgin päävalmentajana. ==Ura pelaajana== Streich aloitti pelaajauransa Freiburger FC:ssä, joka pelasi Oberliga Baden-Württembergissä. Streichin debyyttikaudella 1983/84 seura voitti sarjan mestaruuden. Streich siirtyi Stuttgarter Kickersiin vuonna 1985. Hän ei onnistunut murtautumaan 2. Bundesliigassa pelanneen seuran avauskokoonpanoon ja pelasi kahden kautensa aikana vain 21 ottelua.Christian Streich Hän jatkoi uraansa SC Freiburgissa ja FC 08 Homburgissa, jonka kanssa juhli kaudella 1988/89 nousua Bundesliigaan. Peliaika liigassa jäi varsin vähäiseksi ja Streich jätti Homburgin kesällä 1990 siirtyen takaisin Freiburger FC:n paitaan. Streich joutui lopettamaan uransa vuonna 1994 jalkapöydänluun murtuman vuoksi vuonna 1994. ==Ura valmentajana== Pelaajauran loputtua ennen aikaisesti Streich siirtyi vuonna 1995 valmennustehtäviin SC Freiburgin juniorivalmentajana.Christian Streich Streich valmensi esimerkiksi Freiburgin A-junioreita ja voitti joukkueensa kanssa nuorten Saksan cupin kolmesti sekä alle 19-vuotiaiden Bundesliigan kaudella 2007/08. Kesällä 2007 Streich nousi myös Robin Duttin valmennustiimiin edustusjoukkueen apuvalmentajaksi, mutta jatkoi työtään juniorien kanssa. Streichin valmennuksessa läpimurtonsa tekivät muun muassa Dennis Aogo, Jonathan Pitroipa ja Daniel Schwaab. Joulukuussa 2011 Streich nousi erotetun Marcus Sorgin tilalle SC Freiburgin päävalmentajaksi.Streich übernimmt für Sorg Streichin johdolla Freiburgin peliesitykset parantuivat ja joukkue nousi 10 ottelun tappiottoman putken myötä pois putoamisviivan alapuolelta ja säilytti paikkansa Bundesliigassa. Streich jatkoi päävalmentajana kauden jälkeen ja johdatti seuran Bundesliigan viidenneksi ensimmäisellä täydellä kaudellaan 2012/13. Sijoitus oli Freiburgin paras lähes kahteenkymmeneen vuoteen. Streich johdatti seuran myös Saksan cupin välieriin, joissa se hävisi VfB Stuttgartille 2–1.VFB STUTTGART 2 – 1 SC FREIBURG: STUTTGART SALVAGE THEIR SEASON WITH POKAL WIN Kicker-lehti valitsi Streichin kauden parhaaksi valmentajaksi.http://www.badische- zeitung.de/sport/scfreiburg/bundesliga-profis-waehlen-christian-streich-zum- besten-trainer Kausi 2013/14 palautti Freiburgin menestyshuuman jälkeen maan pinnalle. Freiburg jäi Bundesliigassa sijalle 14, putosi Eurooppa-liigassa lohkovaiheessa ja Saksan cupissakin jo kolmannella kierroksella. Kaudella 2014/15 Freiburg juuttui Bundesliigan hännille ja lopulta seura putosi kuuden pääsarjakauden jälkeen 2. Bundesliigaan. Streich sai kuitenkin jatkaa seuran peräsimessä ja kaudella 2015/16 seura teki hyvää tulosta 2. Bundesliigassa. Helmikuussa 2016 seura jatkoi Streichin sopimusta kesään 2016 saakka.Vertragsverlängerung mit Christian Streich und Trainerteam Kausi päättyi 2. Bundesliigan mestaruuteen ja pikaiseen paluun pääsarjatasolle.Freiburg gain promotion back to Bundesliga with 2-1 win over Paderborn Streichin johdolla Freiburg säilytti paluunsa jälkeen paikkansa pääsarjatasolla ja menestyikin varsin hyvin. Parhaimmillaan joukkue on ollut viides kaudella 2023/24. Streich luotsasi joukkueensa hyvien Bundesliiga- tulosten myötä myös Eurooppa-liigaan useamman kerran. Kaudella 2022/23 joukkue eteni aina pudotuspeleihin saakka putoamalla Juventusta vastaan yhteismaalein 3–0.16 Mar 2023Round of 162nd leg Samalla kaudella Freiburg eteni Saksan cupissa aina välieriin saakka pudottamalla mm. Bayern Münchenin jatkosta.DFB- Pokal, 2022/2023, Halbfinale Maaliskuussa 2024 Streich ilmoitti, että hän jättä Freiburgin kauden jälkeen työskenneltyään seuran päävalmentajana yli 12 vuoden ja seuran organisaatiossa lähes kolmen vuosikymmenen ajan.Christian Streich verlässt den SC zum Saisonende ==Meriitit== ===Pelaajana=== * Oberliga Bayern-Württemberg: 1984 ===Valmentajana=== * 2. Bundesliga: 2016 * Nuorten Saksan cup (3): 2006, 2009, 2011 * U19 Bundesliiga: 2008 * Saksan vuoden jalkapallovalmentaja: 2022 Fußballer, Fußballerin und Trainer des Jahres: kicker-Awards an Nkunku, Schüller und Streich * Saksan pelaajayhdistyksen kauden paras valmentaja: 2021/22 VDV ehrt Streich und Flekken * Kicker-lehden kauden paras valmentaja: 2012/13 Bundesliga-Profis wählen Streich zum besten Trainer ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1965 syntyneet Luokka:Elävät henkilöt